அசும்பு

அசும்பு என்பது நீர் கசிந்தோடும் வாய்க்கால். இது மலைப் பகுதியிலும், வயலோரங்களிலும் கசிந்தோடும். இது பற்றி சங்கப் பாடல்களில் குறிப்புகள் உள்ளன.

 அசும்பில் வள்ளை என்னும் அழல்நிறக் கொடி படர்ந்திருக்கும். அதில் மேயும் இறால் மீன் நெல்வயலில் துள்ளி விழும். அகம் 376
 அசிம்பின் பகுதியில் வாழைமரம் செழித்து வளரும். வாழை ஓங்கிய தாழ்கண் அசும்பு - அகம் 8
 வீட்டு முற்றத்தில் அசும்பு ஒழுகும். அங்கு இருந்துகொண்டு கொடை வழங்குதல் ஒருவகை மரபு.நறவு பிழிந்திட்ட கோதுடைச் சிதறல்
வார் அசும்பு ஒழுகும் முன்றில்
தேர் வீசு இருக்கை நெடியோன் குன்றே - புறம் 114
 திருப்பரங்குன்றத்தில் “தெறிநீர் அருவி அசும்பு” இருந்தது.பரிபாடல் 8-128
 அசும்பு அருவியாக மாறி பாறை வெடிப்புகளில் விரிந்தோடும்.அசும்பும் அருவி அரு விடர் பரந்த - பரிபாடல் 21-52
 அசும்பின் கரையில் ஞாழல் என்னும் குங்குமப்பூ மரம் வளரும். அசும்புநீர் தேங்கும் இலஞ்சியில் ஆம்பல் குவளை போன்ற மலர்கள் பூத்திருக்கும்.ஞாழல் ஓங்கிய தாழ்கண் அசும்பின் 
ஆம்பலும் குவளையும் தாம் புணர்ந்து மயங்கி
வண்டுண மலர்ந்த குண்டுநீர் இலஞ்சி – மணிமேகலை 8-5

அடிக்குறிப்பு

பகுப்பு:சங்க இலக்கியம்